Ericu950/Stoicheia-meter-silver huggingface dataset:
οὕτω δ ἐπιστρέψας τοὺς ἄνδρας ἦγεν ἐπὶ τοὺς πολεμίους .
ὁ δὲ Σπάρτακος ὑπεξεχώρει διὰ Λευκανίας εἰς τὴν θάλασσαν ἐν δὲ πορθμῷ λῃστρίσι Κιλίσσαις ἐπιτυχὼν ὥρμησεν ἅψασθαι Σικελίας καὶ δισχιλίους ἄνδρας ἐμβαλὼν εἰς τὴν νῆσον αὖθις ἐκζωπυρῆσαι τὸν δουλικὸν ἐκεῖ πόλεμον , οὔπω πολὺν χρόνον ἀπεσβηκότα καὶ μικρῶν πάλιν ὑπεκκαυμάτων δεόμενον .
ὁμολογήσαντες δὲ οἱ Κίλικες αὐτῷ καὶ δῶρα λαβόντες ἐξηπάτησαν καὶ ἀπέπλευσαν .
οὕτω δὴ πάλιν ἀπὸ θαλάσσης ἀναζεύξας ἐκάθισε τὸν στρατὸν εἰς τὴν Ῥηγίνων χερρόνησον .
ἐπελθὼν δ ὁ Κράσσος , καὶ τοῦ τόπου τὴν φύσιν ὁρῶν ὑφηγουμένην τὸ δέον , ὥρμησεν ἀποτειχίσαι τὸν ἰσθμόν , ἅμα καὶ τὴν σχολὴν τῶν στρατιωτῶν ὑφαιρῶν καὶ τὴν εὐπορίαν τῶν πολεμίων .
μέγα μὲν οὖν ἦν καὶ χαλεπὸν τὸ ἔργον , ἤνυσε δὲ καὶ κατειργάσατο παρὰ δόξαν ἐν ὀλίγῳ χρόνῳ , τάφρον ἐμβαλὼν ἐκ θαλάσσης εἰς θάλασσαν διὰ τοῦ αὐχένος σταδίων τριακοσίων , εὖρος δὲ καὶ βάθος ἴσον πεντεκαίδεκα ποδῶν ὑπὲρ δὲ τῆς τάφρου τεῖχος ἔστησεν ὕψει καὶ ῥώμῃ θαυμαστόν .
ὧν ὁ Σπάρτακος ἡμέλει καὶ κατεφρόνει τὸ πρῶτον ὡς δὲ τῆς λείας ἐπιλειπούσης προϊέναι βουλόμενος συνεῖδε τὸν ἀποτειχισμόν καὶ λαμβάνειν οὐδὲν ἦν ἐκ τῆς χερρονήσου , νύκτα νιφετώδη καὶ πνεῦμα τι χειμέριον παραφυλάξας ἔχωσε τῆς τάφρου μέρος οὐ πολὺ γῇ καὶ ὕλῃ καὶ κλάδοις δένδρων , ὥστε τῆς στρατιᾶς περαιῶσαι τὸ τρίτον .
ἐφοβήθη μὲν οὖν ὁ Κράσσος μὴ λάβοι τις ὁρμὴ τὸν Σπάρτακον ἐπὶ τὴν Ῥώμην ἐλαύνειν , ἐθάρρησε δὲ πολλῶν ἐκ διαφορᾶς ἀποστάντων αὐτοῦ καὶ στρατοπεδευσαμένων καθ αὑτοὺς ἐπὶ Λευκανίδος λίμνης , ἥν φασι τρέπεσθαι διὰ χρόνου γινομένην γλυκεῖαν καὶ αὖθις ἁλμυρὰν καὶ ἄποτον .
τούτοις ἐπελθὼν ὁ Κράσσος ἐξέωσε μὲν ἀπὸ τῆς λίμνης , ἀφῃρέθη δὲ τὸν φόνον καὶ τὴν δίωξιν αὐτῶν ἐπιφανέντος ὀξέως τοῦ Σπαρτάκου καὶ τὴν φυγὴν ἐπιστήσαντος .
γεγραφὼς δὲ τῇ βουλῇ πρότερον ὡς χρὴ καὶ Λούκουλλον ἐκ Θρᾴκης καλεῖν καὶ Πομπήιον ἐξ Ἰβηρίας , μετενόει , καὶ πρὶν ἥκειν ἐκείνους ἔσπευδε διαπράξασθαι τὸν πόλεμον , εἰδὼς ὅτι τοῦ προσγενομένου καὶ βοηθήσαντος , οὐκ αὐτοῦ τὸ κατόρθωμα δόξει .
πρῶτον μὲν οὖν διαγνοὺς τοῖς ἀφεστῶσι καὶ κατ ἰδίαν στρατευομένοις , ὧν ἀφηγοῦντο Γάιος Καννίκιος καὶ Κάστος , ἐπιθέσθαι , λόφον τινὰ προκαταληψομένους ἄνδρας ἑξακισχιλίους ἀπέστειλε , λανθάνειν πειρᾶσθαι κελεύσας .
οἱ δ ἐπειρῶντο μὲν τὴν αἴσθησιν ἀποκρύπτειν τὰ κράνη καταμπέχοντες , ὀφθέντες δ ὑπὸ δυεῖν γυναικῶν προθυομένων τοῖς πολεμίοις ἐκινδύνευσαν , εἰ μὴ Κράσσος ὀξέως ἐπιφανεὶς μάχην ἔθετο πασῶν καρτερωτάτην , ἐν ᾗ τριακοσίους ἐπὶ δισχιλίοις καὶ μυρίοις καταβαλὼν δύο μόνους εὗρε κατὰ νώτου τετρωμένους , οἱ δ ἄλλοι πάντες ἑστῶτες ἐν τάξει καὶ μαχόμενοι τοῖς Ῥωμαίοις ἀπέθανον .
σπαρτάκῳ δὲ μετὰ τὴν τούτων ἧτταν ἀναχωροῦντι πρὸς τὰ ὄρη τὰ Πετηλῖνα , Κόιντος τῶν περὶ Κράσσον ἡγεμόνων καὶ Σκρώφας ταμίας ἐξαπτόμενοι παρηκολούθουν .
ἐπιστρέψαντος δὲ γίνεται φυγὴ μεγάλη τῶν Ῥωμαίων , καὶ μόλις τρωθέντα τὸν ταμίαν ἁρπάσαντες ἀπεσώθησαν .
τοῦτο τὸν Σπάρτακον ἀπώλεσε τὸ κατόρθωμα , φρονήματος ἐπιγενομένου τοῖς δραπέταις .
οὐκέτι γὰρ ἠξίουν φυγομαχεῖν οὐ δ ἐπείθοντο τοῖς ἄρχουσιν , ἀλλ ἤδη καθ ὁδὸν ὄντας ἐν τοῖς ὅπλοις περισχόντες ἠνάγκασαν αὖθις ὀπίσω διὰ τῆς Λευκανίας ἄγειν ἐπὶ τοὺς Ῥωμαίους , εἰς τ αὐτὸ τῷ Κράσσῳ σπεύδοντες .
ἤδη γὰρ ὁ Πομπήιος προσιὼν ἀπηγγέλλετο ·
καὶ δὴ ἀρχαιρεσιάζοντες ἦσαν οὐκ ὀλίγοι τὴν νίκην ἐκείνῳ τοῦ πολέμου προσήκειν ἐλθόντα γὰρ εὐθὺς μαχεῖσθαι καὶ καταλύσειν τὸν πόλεμον .
ἐπειγόμενος οὖν διαγωνίσασθαι καὶ παραστρατοπεδεύσας τοῖς πολεμίοις ὤρυττε τάφρον , πρὸς ἣν ἐκπηδῶντες οἱ δοῦλοι προσεμάχοντο τοῖς ἐργαζομένοις .
ἀεὶ δὲ πλειόνων ἑκατέρωθεν ἐκβοηθούντων ὁρῶν τὴν ἀνάγκην ὁ Σπάρτακος ἅπαν παρέταξε τὸ στράτευμα .
καὶ πρῶτον μὲν τοῦ ἵππου προσαχθέντος αὐτῷ σπασάμενος τὸ ξίφος καὶ εἰπών ὅτι νικῶν μὲν ἔχοι πολλοὺς ἵππους καὶ καλοὺς τῶν πολεμίων , ἡττώμενος δὲ οὐ δεῖται , κατέσφαξε τὸν ἵππον ·
ἔπειτα πρὸς Κράσσον αὐτὸν ὠθούμενος διὰ πολλῶν ὅπλων καὶ τραυμάτων ἐκείνου μὲν οὐκ ἔτυχεν , ἑκατοντάρχας δὲ δύο συμπεσόντας ἀνεῖλε .
τέλος δὲ φυγόντων τῶν περὶ αὐτόν , αὐτὸς ἑστὼς καὶ κυκλωθεὶς ὑπὸ πολλῶν ἀμυνόμενος κατεκόπη .
κράσσου δὲ τῇ τύχῃ χρησαμένου καὶ στρατηγήσαντος ἄριστα καὶ τὸ σῶμα τῷ κινδύνῳ παρασχόντος , ὅμως οὐ διέφυγε τὸ κατόρθωμα τὴν Πομπηΐου δόξαν .
οἱ γὰρ διαφυγόντες ἐμπεσόντες αὐτῷ διεφθάρησαν , ὥστε καὶ γράψαι πρὸς τὴν σύγκλητον ὅτι μάχῃ μὲν τοὺς δραπέτας φανερᾷ Κράσσος νενίκηκεν , αὐτὸς δὲ τοῦ πολέμου τὴν ῥίζαν ἀνῄρηκε .
πομπήιος μὲν οὖν ἀπὸ Σερτωρίου καὶ Ἰβηρίας ἐπιφανῶς ἐθριάμβευσε , Κράσσος δὲ τὸν μὲν μέγαν θρίαμβον οὐ δ αὐτὸς αἰτεῖν ἐπεχείρησεν , ἐδόκει δὲ καὶ τὸν πεζόν , ὀούαν δὲ καλούμενον , ἀγεννῶς καὶ παρ ἀξίαν ἐπὶ δουλικῷ πολέμῳ θριαμβεῦσαι .
τί δ οὗτος ἐκείνου διαφέρει , καὶ περὶ τῆς κλήσεως , ἐν τῷ Μαρκέλλου βίῳ γέγραπται .
μετὰ δὲ ταῦτα τοῦ Πομπηίου αὐτόθεν ἐπὶ τὴν ὑπατείαν καλουμένου , ἐλπίδας ἔχων ὁ Κράσσος συνάρξειν ὅμως οὐκ ὤκνησε τοῦ Πομπηίου δεηθῆναι .
δεξάμενος δὲ τὴν χρείαν ἀσμένως ἐκεῖνος ἐπεθύμει γὰρ ἁμῶς γέ πως ἀεὶ χάριτός τινος ὀφειλέτην λαβεῖν τὸν Κράσσον ἐσπούδασε προθύμως , καὶ τέλος εἶπεν ἐκκλησιάζων ὡς οὐκ ἐλάττονα περὶ τοῦ συνάρχοντος ἕξει χάριν ἢ περὶ τῆς ἀρχῆς 0 .
οὐ μὴν ἔμειναν ἐπὶ ταύτης τῆς φιλοφροσύνης εἰς τὴν ἀρχὴν καταστάντες , ἀλλ ὀλίγου δεῖν περὶ πάντων διαφερόμενοι καὶ πάντα δυσκολαίνοντες ἀλλήλοις καὶ φιλονεικοῦντες ἀπολίτευτον καὶ ἄπρακτον αὑτοῖς τὴν ὑπατείαν ἐποίησαν , πλὴν ὅτι Κράσσος Ἡρακλεῖ μεγάλην θυσίαν ποιησάμενος εἱστίασε τὸν δῆμον ἀπὸ μυρίων τραπεζῶν καὶ σῖτον ἐμέτρησεν εἰς τρίμηνον .
ἤδη δὲ τῆς ἀρχῆς αὑτοῖς τελευτώσης ἔτυχον μὲν ἐκκλησιάζοντες , ἀνὴρ δέ τις οὐ τῶν ἐπιφανῶν , ἱππεὺς Ῥωμαίων , ἀγροῖκος δὲ τῷ βίῳ καὶ ἰδιώτης , Ὀνότιος Αὐρήλιος , ἀναβὰς ἐπὶ τὸ βῆμα καὶ προελθὼν ὄψιν διηγεῖτο κατὰ τοὺς ὕπνους αὐτῷ γενομένην .
ὁ γὰρ Ζεύς , ἔφη , μοι φανεὶς προσέταξεν εἰς κοινὸν εἰπεῖν ὅπως μὴ πρότερον περιίδητε τοὺς ὑπάτους ἀποθέσθαι τὴν ἀρχὴν ἢ φίλους γενέσθαι .
ταῦτα λέγοντος τοῦ ἀνθρώπου καὶ τοῦ δήμου διαλλάττεσθαι κελεύοντος , ὁ μὲν Πομπήιος ἡσυχίαν ἦγεν ἑστώς , ὁ δὲ Κράσσος ἐμβαλὼν τὴν δεξιὰν αὐτῷ πρότερος , οὐδέν , εἶπεν , ὦ ἄνδρες , οἶμαι , πολῖται , ταπεινὸν πράττειν οὐ δ ἀνάξιον ἐμαυτοῦ καταρχόμενος εὐνοίας καὶ φιλίας πρὸς Πομπήϊον , ὃν ὑμεῖς μήπω γενειῶντα Μέγαν ἀνηγορεύσατε καὶ μήπω μετέχοντι βουλῆς ἐψηφίσασθε θρίαμβον .
ἡ μέν οὖν ὑπατεία τοῦ Κράσσου ταῦτ ἔσχεν ἄξια μνήμης , ἡ δὲ τιμητεία παντάπασιν ἀτελὴς καὶ ἄπρακτος αὐτῷ διῆλθεν , οὔ τε γὰρ βουλῆς ἐξέτασιν οὔ θ ἱππέων ἐπίσκεψιν οὔ τ ἀποτίμησιν πολιτῶν ἐποιήσατο , καίτοι συνάρχοντα Ῥωμαίων ἔχοντι τὸν πρᾳότατον Λουτάτιον Κάτλον .
ἀλλά φασιν ἐπὶ δεινὸν ὁρμήσαντι τῷ Κράσσῳ πολίτευμα καὶ βίαιον , Αἴγυπτον ποιεῖν ὑποτελῆ Ῥωμαίοις , ἀντιβῆναι τὸν Κάτλον ἐρρωμένως ἐκ δὲ τούτου γενομένης διαφορᾶς ἑκόντας ἀποθέσθαι τὴν ἀρχήν .
ἐν δὲ τοῖς περὶ Κατιλίναν πράγμασι μεγάλοις καὶ μικροῦ δεήσασιν ἀνατρέψαι τὴν Ῥώμην , ἥψατο μέν τις ὑπόνοια τοῦ Κράσσου καὶ προσῆλθεν ἄνθρωπος ὀνομάζων ἀπὸ τῆς συνωμοσίας , οὐδεὶς δὲ ἐπίστευσεν .
ὅμως δ ὁ Κικέρων ἔν τινι λόγῳ φανερός ἦν Κράσσῳ καὶ Καίσαρι τὴν αἰτίαν προστριβόμενος .
ἀλλ οὗτος μέν ὁ λόγος ἐξεδόθη μετὰ τὴν ἀμφοῖν τελευτήν , ἐν δὲ τῷ Περὶ ὑπατείας ὁ Κικέρων νύκτωρ φησὶ τὸν Κράσσον ἀφικέσθαι πρὸς αὐτόν ἐπιστολὴν κομίζοντα τὰ περὶ τὸν Κατιλίναν ἐξηγουμένην , ὡς ἤδη βεβαιοῦντα τὴν συνωμοσίαν .
ὁ δ οὖν Κράσσος ἀεὶ μέν ἐμίσει τὸν Κικέρωνα διὰ τοῦτο , τοῦ δὲ βλάπτειν ἀναφανδὸν ἐμποδὼν εἶχε τὸν υἱόν .
ὁ γὰρ Πόπλιος ὢν φιλολόγος καὶ φιλομαθὴς ἐξήρτητο τοῦ Κικέρωνος , ὥστε καὶ συμμεταβαλεῖν αὐτῷ τὴν ἐσθῆτα κρινομένῳ καὶ τοὺς ἄλλους νέους τ αὐτὰ ποιοῦντας παρασχεῖν .
τέλος δὲ τὸν πατέρα πείσας φίλον ἐποίησεν .
ὁ δὲ Καῖσαρ ὡς ἐπανῆλθεν ἀπὸ τῆς ἐπαρχίας , παρασκευαζόμενος ὑπατείαν μετιέναι καὶ Κράσσον ὁρῶν καὶ Πομπήιον αὖθις ἐν διαφοραῖς πρὸς ἀλλήλους ὄντας , οὔ τε θατέρου δεηθεὶς ἐβούλετο λαβεῖν ἐχθρὸν τὸν ἕτερον , οὔ τε μηδετέρου συνεργοῦντος ἤλπιζε κατορθώσειν .
ἔπραττεν οὖν διαλλαγὰς αὐτοῖς προσκείμενος καὶ διδάσκων ὡς καταλύοντες ἀλλήλους αὔξουσι Κικέρωνας καὶ Κάτλους καὶ Κάτωνας , ὧν οὐδεὶς λόγος , ἂν ἐκεῖνοι συνενεγκόντες εἰς τ αὐτὸ τὰς φιλίας καὶ τὰς ἑταιρείας ἑνὶ κράτει καὶ μιᾷ γνώμῃ τήν πόλιν ἄγωσιν 0 .
πείσας δὲ καὶ διαλλάξας συνήγαγε καὶ συνέστησεν ἐκ τῶν τριῶν ἰσχὺν ἄμαχον , ᾗ κατέλυσε Ῥωμαίων τήν βουλὴν καὶ τὸν δῆμον , οὐκ ἐκείνους δι ἀλλήλων μείζονας , ἀλλὰ δι ἐκείνων ἑαυτὸν μέγιστον ἀπεργασάμενος .
εὐθὺς γὰρ ἀρθεὶς ὑπ ἀμφοτέρων ὕπατος ἀπεδείχθη λαμπρῶς .
ὑπατεύοντι δ αὐτῷ ψηφισάμενοι στρατευμάτων ἡγεμονίαν καὶ Γαλατίαν ἐγχειρίσαντες ὥσπερ εἰς ἀκρόπολιν κατέστησαν , οἰόμενοι καθ ἡσυχίαν νεμήσεσθαι τὰ λοιπὰ πρὸς ἀλλήλους ἐκείνῳ βεβαιοῦντες ἣν ἔλαχεν ἀρχήν 0 .
πομπήιος μὲν οὖν ὑπὸ φιλαρχίας ἀμέτρου ταῦτ ἔπραττε ·
τῶν δὲ Κράσσου νοσημάτων τὸ ἀρχαῖον ἡ φιλοπλουτία καινὸν ἔρωτα προσλαβοῦσα καὶ ζῆλον ἐπὶ ταῖς Καίσαρος ἀριστείαις τροπαίων καὶ θριάμβων , οἷς γε μόνοις ἐλαττοῦσθαι πρ οὔχοντα τοῖς ἄλλοις , αὐτὸν οὐκ ἀνῆκεν οὐ δ ἐλώφησε πρὶν εἰς ὄλεθρον ἀκλεῆ καὶ δημοσίας συμφορὰς τελευτῆσαι .
καίσαρος γὰρ εἰς Λοῦκαν πόλιν ἐκ Γαλατίας καταβάντος ἄλλοι τε πολλοὶ Ῥωμαίων ἀφίκοντο , καὶ Πομπήιος καὶ Κράσσος ἰδίᾳ συγγενόμενοι πρὸς αὐτὸν ἔγνωσαν ἐγκρατέστερον ἔχεσθαι τῶν πραγμάτων καὶ πᾶσαν ὑφ ἑαυτοῖς ποιεῖσθαι τήν ἡγεμονίαν , Καίσαρος μὲν ἐν τοῖς ὅπλοις μένοντος , ἄλλας δὲ ἐπαρχίας καὶ στρατεύματα Πομπηίου καὶ Κράσσου λαβόντων .
ἐνταῦθα δ ὁδὸς ἦν μία δευτέρας ὑπατείας αἴτησις ἣν μετιόντων ἐκείνων ἔδει συμπράττειν Καίσαρα , τοῖς τε φίλοις γράφοντα καὶ τῶν στρατιωτῶν πέμποντα πολλοὺς ἀρχαιρεσιάσοντας .
ἐπὶ τούτοις οἱ περὶ Κράσσον εἰς Ῥώμην ἐπανελθόντες εὐθὺς ἦσαν ὕποπτοι , καί πολὺς ἐχώρει διὰ πάντων λόγος οὐκ ἐπ ἀγαθῷ γεγονέναι τὴν σύνοδον αὐτῶν , ἐν δὲ τῇ βουλῇ Μαρκελλίνου καί Δομιτίου Πομπήιον ἐρωτώντων εἰ μέτεισιν ὑπατείαν , ἀπεκρίνατο τυχὸν μὲν μετιέναι , τυχὸν δὲ μὴ μετιέναι ·
καί πάλιν ἐρωτώμενος ἔφη μετιέναι τοῖς δικαίοις πολίταις , μὴ μετιέναι δὲ τοῖς ἀδίκοις .
τούτου δὲ δόξαντος ὑπερηφάνους ἀποκρίσεις καί τετυφωμένας ποιεῖσθαι μετριώτερον ὁ Κράσσος εἶπεν , εἰ τῇ πόλει συμφέρει , μετιέναι τὴν ἀρχήν , εἰ δὲ μή , ποιεῖσθαι 0 .
διὸ καί τινες ἐθάρρησαν ὑπατείαν μετελθεῖν , ὧν ἦν καί Δομίτιος .
γενομένων δὲ φανερῶν ἐκείνων ἐν ταῖς παραγγελίαις οἱ μὲν ἄλλοι δείσαντες ἀπέστησαν , Δομίτιον δὲ Κάτων οἰκεῖον ὄντα καί φίλον ἐθάρρυνεν ἐγκελευόμενος καί παρορμῶν ἔχεσθαι τῆς ἐλπίδος ὡς ὑπερμαχοῦντα τῆς κοινῆς ἐλευθερίας ·
οὐ γὰρ ὑπατείας Πομπήιον δεῖσθαι καί Κράσσον , ἀλλὰ τυραννίδος , οὐ δ ἀρχῆς αἴτησιν , ἀλλ ἁρπαγὴν ἐπαρχιῶν καί στρατοπέδων εἶναι τὰ πραττόμενα 0 .
ταῦτα δὲ καί λέγων οὕτω καί φρονῶν ὁ Κάτων μονονοὺ βίᾳ προῆγεν εἰς ἀγορὰν τὸν Δομίτιον , καί συνίσταντο πολλοὶ πρὸς αὐτούς , καί τὸ θαυμάζον οὐκ ὀλίγον ἦν , τί δὴ δευτέρας οὗτοι χρῄζουσιν ὑπατείας ;
τί δὲ πάλιν μετ αλλήλων 0 ;
τί δ οὐ μεθ ἑτέρων ;
πολλοὶ δ εἰσὶν ἄνδρες ἡμῖν οὐκ ἀνάξιοι δήπου Κράσσῳ καί Πομπηίῳ συνάρχειν .
ἐκ τούτου δείσαντες οἱ περὶ Πομπήϊον οὐδενὸς ἀπείχοντο τῶν ἀκοσμοτάτων καί βιαιοτάτων , ἀλλὰ πρὸς πᾶσι τοῖς ἄλλοις λόχον ὑφέντες τῷ Δομιτίῳ νυκτὸς ἔτι μετὰ τῶν ἄλλων κατερχομένῳ κτείνουσι μὲν τὸν ἀνέχοντα τὸ φῶς πρὸ αὐτοῦ , συντιτρώκουσι δὲ πολλούς , ὧν ἦν καί Κάτων , τρεψάμενοι δὲ καί κατακλείσαντες εἰς τὴν οἰκίαν ἐκείνους ἀνηγορεύθησαν ὕπατοι ·
καί μετ οὐ πολὺν χρόνον αὖθις ὅπλοις περισχόντες τὸ βῆμα καί τὸν Κάτωνα τῆς ἀγορᾶς ἐκβαλόντες καί τινας ὑποστάντας ἀποκτείναντες , Καίσαρι μὲν ἄλλην ἐπέδοσαν πενταετίαν τῆς ἀρχῆς , αὑτοῖς δὲ τῶν ἐπαρχιῶν ἐψηφίσαντο Συρίαν καὶ Ἰβηρίας συναμφοτέρας .
κληρουμένων δὲ Συρίαν ἔλαχε Κράσσος , τὰ δ Ἰβηρικὰ Πομπήιος 0 .
ἦν δὲ οὐκ ἀκούσιος ὁ κλῆρος ἅπασιν .
οἵ τε γὰρ πολλοὶ Πομπήϊον μὴ μακρὰν εἶναι τῆς πόλεως ἐβούλοντο , καὶ Πομπήϊος ἐρῶν τῆς γυναικὸς αὐτόθι τὰ πολλὰ διατρίβειν ἔμελλε , Κράσσος δὲ ὑπὸ χαρᾶς εὐθὺς ἐκπεσόντι τῷ κλήρῳ καταφανὴς ἦν οὐδὲν εὐτύχημα λαμπρότερον ἑαυτῷ γεγονέναι τοῦ παρόντος ἡγούμενος , ὡς μόλις ἐν ἀλλοτρίοις καὶ πολλοῖς ἡσυχίαν ἄγειν , πρὸς δὲ τοὺς συνήθεις πολλὰ κενὰ καὶ μειρακιώδη λέγειν παρ ἡλικίαν τὴν ἑαυτοῦ καὶ φύσιν , ἥκιστα κομπαστὴς ἢ σοβαρὸς τῷ βίῳ γεγονώς .
τότε δ ἐπηρμένος κομιδῇ καὶ διεφθαρμένος οὐ Συρίαν οὐ δὲ Πάρθους ὅρον ἐποιεῖτο τῆς εὐπραξίας , ἀλλ ὡς παιδιὰν ἀποφανῶν τὰ Λουκούλλου πρὸς Τιγράνην καὶ Πομπηΐου πρὸς Μιθριδάτην , ἄχρι Βακτρίων καὶ Ἰνδῶν καὶ τῆς ἔξω θαλάσσης ἀνῆγεν ἑαυτὸν ταῖς ἐλπίσι 0 .
καίτοι τῷ γραφέντι περὶ τούτων νόμῳ Παρθικὸς πόλεμος οὐ προσῆν .
ᾔδεσαν δὲ πάντες ὅτι πρὸς τοῦτο Κράσσος ἐπτόηται ·
καὶ Καῖσαρ ἐκ Γαλατίας ἔγραφεν αὐτῷ τὴν ὁρμὴν ἐπαινῶν καὶ παροξύνων ἐπὶ τὸν πόλεμον .
ἐπεὶ δὲ δημαρχῶν Ἀτήιος ἔμελλε πρὸς τὴν ἔξοδον ἐναντιώσεσθαι , καὶ συνίσταντο πολλοὶ χαλεπαίνοντες εἴ τις ἀνθρώποις οὐδὲν ἀδικοῦσιν , ἀλλ ἐνσπόνδοις , πολεμήσων ἄπεισι , δείσας ὁ Κράσσος ἐδεήθη Πομπηΐου παραγενέσθαι καὶ συμπροπέμψαι ·
μέγα γὰρ ἦν ἐκείνου τὸ πρὸς τὸν ὄχλον ἀξίωμα ·
καὶ τότε παρεσκευασμένους πολλοὺς ἐνίστασθαι καὶ καταβοᾶν ὁρώμενος πρὸ αὐτοῦ φαιδρῷ βλέμματι καὶ προσώπῳ κατεπράυνεν ὁ Πομπήιος , ὥσθ ὑπείκειν σιωπῇ δι αὐτῶν προϊοῦσιν .
ὁ δ Ἀτήιος ἀπαντήσας πρῶτον μὲν ἀπὸ φωνῆς ἐκώλυε καὶ διεμαρτύρετο μὴ βαδίζειν , ἔπειτα τὸν ὑπηρέτην ἐκέλευεν ἁψάμενον τοῦ σώματος κατέχειν .
ἄλλων δὲ δημάρχων οὐκ ἐώντων , ὁ μὲν ὑπηρέτης ἀφῆκε τὸν Κράσσον , ὁ δ Ἀτήιος προδραμὼν ἐπὶ τὴν πύλην ἔθηκεν ἐσχαρίδα καιομένην , καὶ τοῦ Κράσσου γενομένου κατ αὐτήν ἐπιθυμιῶν καὶ κατασπένδων ἀρὰς ἐπηρᾶτο δεινὰς μὲν αὐτὰς καὶ φρικώδεις , δεινοὺς δέ τινας θεοὺς καὶ ἀλλοκότους ἐπ αὐταῖς καλῶν καὶ ὀνομάζων ·
ταύτας φασὶ Ῥωμαῖοι τὰς ἀρὰς ἀποθέτους καὶ παλαιὰς τοιαύτην ἔχειν δύναμιν ὡς περιφυγεῖν μηδένα τῶν ἐνσχεθέντων αὐταῖς , κακῶς δὲ πράσσειν καὶ τὸν χρησάμενον , ὅθεν οὐκ ἐπὶ τοῖς τυχοῦσιν αὐτὰς οὐ δ ὑπὸ πολλῶν ἀρᾶσθαι .
καὶ τότ οὖν ἐμέμφοντο τὸν Ἀτήιον , εἰ δι ἣν ἐχαλέπαινε τῷ Κράσσῳ πόλιν , εἰς αὐτήν ἀρὰς ἀφῆκε καὶ δεισιδαιμονίαν τοσαύτην .
ὁ δὲ Κράσσος εἰς Βρεντέσιον ἦλθεν .
ἔτι δ ἀστατούσης χειμῶσι τῆς θαλάσσης οὐ περιέμεινεν , ἀλλ ἀνήχθη καὶ συχνὰ τῶν πλοίων ἀπέβαλε , τὴν δ ἄλλην ἀναλαβὼν δύναμιν ἠπείγετο πεζῇ διὰ Γαλατίας , εὑρὼν δὲ τὸν βασιλέα Δηιόταρον πάνυ μὲν ὄντα γηραιὸν ἤδη , κτίζοντα δὲ νέαν πόλιν , ἐπέσκωψεν εἰπών ὦ βασιλεῦ , δωδεκάτης ὥρας οἰκοδομεῖν ἄρχῃ .
γελάσας δ ὁ Γαλάτης ·
ἀλλ οὐ δ αὐτός , εἶπεν , ὦ αὐτόκρατορ , ὡς ὁρῶ , πρωὶ λίαν ἐπὶ Πάρθους ἐλαύνεις .
ἦν δ ὁ Κράσσος ἑξήκοντα μὲν ἔτη παραλλάττων , πρεσβύτερος δὲ τὴν ὄψιν ἢ καθ ἡλικίαν 0 .
ἀφικόμενον δ αὐτὸν ἐδέξατο τὰ πράγματα τῆς ἐλπίδος ἀξίως τὸ πρῶτον .
καὶ γὰρ ἔζευξε ῥᾳδίως τὸν Εὐφράτην καὶ διήγαγε τὸν στρατὸν ἀσφαλῶς , καὶ πόλεις πολλὰς ἐν τῇ Μεσοποταμίᾳ κατέσχεν ἑκουσίως προσθεμένας .
ἐν μιᾷ δ , ἧς Ἀπολλώνιός ἐτυράννει , στρατιωτῶν ἑκατὸν ἀναιρεθέντων ἐπαγαγὼν τὴν δύναμιν αὐτοῖς καὶ κρατήσας διήρπασε τὰ χρήματα καὶ τοὺς ἀνθρώπους ἀπέδοτο ·
ζηνοδοτίαν ἐκάλουν τὴν πόλιν οἱ Ἕλληνες .
ἐπὶ ταύτης ἀλούσης δεξάμενος αὐτοκράτωρ ὑπὸ τῆς στρατιᾶς ἀναγορευθῆναι πολλὴν ὦφλεν αἰσχύνην , καὶ ταπεινὸς ἐφάνη καὶ περὶ τὰ μείζονα δύσελπις οὕτω πλεονέκτημα μικρὸν ἠγαπηκώς .
ἐμβαλὼν δὲ φρουρὰς ταῖς προσκεχωρηκυίαις πόλεσιν , ὧν ἀριθμὸς ἧν ἑπτακισχίλιοι πεζοί χίλιοι δ ἱππεῖς , ἀνεχώρησεν αὐτός ἐν Συρίᾳ διαχειμάσων καὶ δεξόμενος αὐτόθι τὸν υἱόν ἥκοντα παρὰ Καίσαρος ἐκ Γαλατίας αὐτόν τε κεκοσμημένον ἀριστείοις καὶ χιλίους ἱππεῖς ἐπιλέκτους ἄγοντα .
τοῦτο πρῶτον ἁμαρτεῖν ἔδοξεν ὁ Κράσσος μετά γε τὴν στρατείαν αὐτήν μέγιστον ἁμάρτημα τῶν γενομένων , ὅτι πρόσω χωρεῖν δέον ἔχεσθαί τε Βαβυλῶνος καὶ Σελευκείας , δυσμενῶν ἀεὶ Πάρθοις πόλεων , χρόνον ἐνέδωκε τοῖς πολεμίοις παρασκευῆς .
ἔπειτα τὰς ἐν Συρίᾳ διατριβὰς ᾐτιῶντο χρηματιστικὰς μᾶλλον οὔσας ἢ στρατηγικάς 0 ·
οὐ γὰρ ὅπλων ἀριθμὸν ἐξετάζων οὐ δὲ γυμνασιῶν ποιούμενος ἁμίλλας , ἀλλὰ προσόδους πόλεων ἐκλογιζόμενος καὶ τὰ χρήματα τῆς ἐν Ἱεραπόλει θεοῦ σταθμοῖς καὶ τρυτάναις μεταχειριζόμενος ἐπὶ πολλὰς ἡμέρας , ἐπιγράφων δὲ καὶ δήμοις καὶ δυνάσταις στρατιωτῶν καταλόγους , εἶτ ἀνιεὶς ἀργύριον διδόντας , ἠδόξει καὶ κατεφρονεῖτο τούτοις .
γίνεται δὲ πρῶτον αὐτῷ σημεῖον ἀπὸ τῆς θεοῦ ταύτης , ἣν οἱ μὲν Ἀφροδίτην , οἱ δὲ Ἥραν , οἱ δὲ τὴν ἀρχὰς καὶ σπέρματα πᾶσιν ἐξ ὑγρῶν παρασχοῦσαν αἰτίαν καὶ φύσιν νομίζουσι , καὶ τὴν πάντων εἰς ἀνθρώπους ἀρχὴν ἀγαθῶν καταδείξασαν 0 1 2 .
ἐξιόντων γὰρ ἐκ τοῦ ἱεροῦ πρῶτος ἐσφάλη κατὰ τὰς πύλας ὁ νεανίας Κράσσος , εἶτ ἐπ αὐτῷ περιπεσὼν ὁ πρεσβύτερος .
ἤδη δὲ τὰς δυνάμεις ἐκ τῶν χειμαδίων συναθροίζοντος αὐτοῦ πρέσβεις ἀφίκοντο παρ Ἀρσάκου βραχύν τινα λόγον κομίζοντες , ἔφασαν γάρ , εἰ μὲν ὑπὸ Ῥωμαίων ὁ στρατὸς ἀπέσταλται , πόλεμον ἄσπονδον εἶναι καί ἀδιάλλακτον , εἰ δὲ τῆς πατρίδος ἀκούσης , ὡς πυνθάνονται , Κράσσος ἰδίων ἕνεκα κερδῶν ὅπλα Πάρθοις ἐπενήνοχε καί χώραν κατείληφε , μετριάζειν Ἀρσάκην καὶ τὸ μὲν Κράσσου γῆρας οἰκτείρειν , ἀφιέναι δὲ Ῥωμαίοις τοὺς ἄνδρας , οὓς ἔχει φρουρουμένους μᾶλλον ἢ φρουροῦντας ·
πρὸς ταῦτα Κράσσου κομπάσαντος ὡς ἐν Σελευκείᾳ δώσει τὰς ἀποκρίσεις , γελάσας ὁ πρεσβύτατος τῶν πρέσβεων Οὐαγίσης καί τῆς χειρὸς ὑπτίας δείξας τὸ μέσον ἐντεῦθεν , εἶπεν , ὦ Κράσσε , φύσονται τρίχες πρότερον ἢ σὺ ὄψει Σελεύκειαν .
οὗτοι μὲν οὖν ἀπήλαυνον ὡς βασιλέα Ὑρώδην πολεμητέα φράσοντες , ἐκ δὲ τῶν πόλεων ἃς ἐφρούρουν Ῥωμαῖοι τῆς Μεσοποταμίας , παραβόλως τινὲς διεκπεσόντες ἄξια φροντίδων ἀνήγγελλον , αὐτόπται μὲν γεγονότες τοῦ τε πλήθους τῶν πολεμίων καί τῶν ἀγώνων ὧν ἠγωνίσαντο προσμαχόμενοι ταῖς πόλεσιν , οἷα δὲ φιλεῖ πάντα πρὸς τὸ δεινότερον ἐξαγγέλλοντες , ὡς ἄφυκτοι μὲν οἱ ἄνδρες διώκοντες , ἄληπτοι δὲ φεύγοντες , βέλη δὲ καινὰ προθέοντα τῆς ὄψεως καί πρὶν ὀφθῆναι τὸν βάλλοντα χωροῦντα διὰ τοῦ προστυχόντος , τῶν δὲ καταφράκτων ὅπλα τὰ μὲν διὰ παντὸς ὠθεῖσθαι , τὰ δὲ πρὸς μηδὲν ἐνδιδόναι πεποιημένα 0 .
ταῦτα τῶν στρατιωτῶν ἀκουόντων τὸ θράσος ὑπέπιπτεν .
πεπεισμένοι γὰρ οὐδὲν Ἀρμενίων διαφέρειν Πάρθους οὐ δὲ Καππαδοκῶν , οὓς ἄγων καί φέρων Λούκουλλος ἀπεῖπε , καί τοῦ πολέμου τὸ χαλεπώτατον ἡγούμενοι μακρὰν ὁδὸν ἔσεσθαι καὶ δίωξιν ἀνθρώπων εἰς χεῖρας οὐκ ἀφιξομένων , παρ ἐλπίδας ἀγῶνα καί κίνδυνον μέγαν προσεδόκων , ὥστε καί τῶν ἐν τέλει τινὰς οἴεσθαι δεῖν ἐπισχόντα τὸν Κράσσον αὖθις ὑπὲρ τῶν ὅλων γνώμην προθέσθαι .
τούτων ἦν Κάσσιος ὁ ταμίας .
ἡσυχῇ δὲ παρεδήλουν καί οἱ μάντεις ὡς ἀεὶ πονηρὰ σημεῖα καί δυσέκθυτα προφαίνοιτο τῷ Κράσσῳ διὰ τῶν ἱερῶν , ἀλλ οὔ τε τούτοις προσεῖχεν οὔ τε τοῖς ἕτερόν τι πλὴν ἐπείγεσθαι παραινοῦσιν .
οὐχ ἥκιστα δ αὐτὸν Ἀρταβάζης ὁ Ἀρμενίων βασιλεὺς ἐπέρρωσεν ·
ἦλθε γὰρ εἰς τὸ στρατόπεδον μεθ ἑξακισχιλίων ἱππέων .
καὶ οὗτοι μὲν ἐλέγοντο φύλακες καὶ προπομποὶ βασιλέως ·
ἑτέρους δὲ μυρίους ὑπισχνεῖτο καταφράκτους καὶ τρισμυρίους πεζοὺς οἰκοσίτους .
ἔπειθε δὲ Κράσσον ἐμβαλεῖν δι Ἀρμενίας εἰς τὴν Παρθίαν ·
οὐ γὰρ μόνον ἐν ἀφθόνοις διάξειν τὴν στρατιὰν αὐτοῦ παρέχοντος , ἀλλὰ καὶ πορεύσεσθαι δι ἀσφαλείας , ὄρη πολλὰ καὶ λόφους συνεχεῖς καὶ χωρία δύσιππα πρὸς τὴν ἵππον , ἣ μόνη Πάρθων ἀλκή , προβαλλόμενον 0 .
ὁ δὲ τὴν προθυμίαν αὐτοῦ καὶ τὴν λαμπρότητα τῆς βοηθείας μετρίως ἠγάπησε , βαδιεῖσθαι δ ἔφη διὰ Μεσοποταμίας , ὅπου πολλοὺς καὶ ἀγαθοὺς Ῥωμαίων ἄνδρας ἀπέλιπεν .
ὁ μὲν οὖν Ἀρμένιος ἐπὶ τούτοις ἀπήλαυνεν .
τῷ δὲ Κράσσῳ διαβιβάζοντι τὴν στρατιὰν κατὰ τὸ Ζεῦγμα πολλαὶ μὲν ὑπερφυεῖς βρονταὶ περιερρήγνυντο , πολλὰ δὲ καὶ ἤστραπτεν ἐναντία τῷ στρατῷ , πνεῦμα δὲ νέφει καὶ πρηστῆρι μεμιγμένον ἐρεῖσαν αὐτοῦ κατὰ τῆς σχεδίας ἀνέρρηξε πολλὰ καὶ συνέτριψεν ·
ἐβλήθη δὲ καὶ κεραυνοῖς δυσὶν ὁ χῶρος οὗ στρατοπεδεύειν ἔμελλεν .
ἵππος δὲ τῶν στρατηγικῶν ἐπιφανῶς κεκοσμημένος βίᾳ συνεπισπάσας τὸν ἡνίοχον εἰς τὸ ῥεῖθρον ὑποβρύχιος ἠφανίσθη .
λέγεται δὲ καὶ τῶν ἀετῶν ὁ πρῶτος ἀρθεὶς ἀπὸ τ αὐτομάτου μεταστραφῆναι .
πρὸς δὲ τούτοις συνέπεσε μετὰ τὴν διάβασιν μετρουμένοις τὰ ἐπιτήδεια τοῖς στρατιώταις πρῶτα πάντων δοθῆναι φακοὺς καὶ ἃλας , ἃ νομίζουσι Ῥωμαῖοι πένθιμα καὶ προτίθενται τοῖς νέκυσιν , αὐτοῦ τε Κράσσου δημηγοροῦντος ἐξέπεσε φωνή δεινῶς συγχέασα τὸν στρατόν .
ἔφη γὰρ τὸ ζεῦγμα τοῦ ποταμοῦ διαλύειν ὅπως μηδεὶς αὐτῶν ἐπανέλθῃ .
καὶ δέον , ὡς ᾔσθετο τοῦ ῥήματος τὴν ἀτοπίαν , ἀναλαβεῖν καὶ διασαφῆσαι πρὸς τοὺς ἀποδειλιῶντας τὸ εἰρημένον , ἠμέλησεν ὑπὸ αὐθαδείας .
τέλος δὲ τὸν εἰθισμένον καθαρμὸν ἐσφαγιάζετο , καὶ τὰ σπλάγχνα τοῦ μάντεως αὐτῷ προσδόντος ἐξέβαλε τῶν χειρῶν ἐφ ᾧ καὶ μάλιστα δυσχεραίνοντας ἰδὼν τοὺς παρόντας ἐμειδίασε καὶ τοιοῦτον , ἔφη , τὸ γῆρας 0 ·
ἀλλὰ τῶν γε ὅπλων οὐδὲν ἂν ἐκφύγοι τὰς χεῖρας .
ἐκ τούτου παρὰ τὸν ποταμόν ἐξήλαυνεν ἑπτὰ μὲν ἔχων ὁπλιτῶν τάγματα καὶ τετρακισχιλίων ὀλίγον ἀποδέοντας ἱππεῖς , ψιλοὺς δὲ τοῖς ἱππεῦσι παραπλησίους , τῶν δὲ προδρόμων τινὲς ἀπὸ σκοπιᾶς ἐπανελθόντες ἤγγελλον ἀνθρώπων μὲν ἔρημον εἶναι τὴν χώραν , ἵππων δ ἐντετυχηκέναι πολλῶν ἴχνεσιν οἷον ἐκ μεταβολῆς ὀπίσω διωκομένων , ὅθεν αὐτός τε Κράσσος ἔτι μᾶλλον εὔελπις ἦν , καὶ τοῖς στρατιώταις παντάπασι τῶν Πάρθων παρέστη καταφρονεῖν , ὡς οὐκ ἀφιξομένων εἰς χεῖρας .
ὅμως δ οἱ περὶ Κάσσιον αὖθις διελέγοντο τῷ Κράσσῳ , καὶ παρῄνουν μάλιστα μὲν ἐν πόλει τινὶ τῶν φρουρουμένων ἀναλαβεῖν τὴν δύναμιν , ἄχρι οὗ τι πύθηται περὶ τῶν πολεμίων βέβαιον , εἰ δὲ μή , χωρεῖν ἐπὶ Σελευκείας παρὰ τὸν ποταμόν εὐπορίαν γὰρ τὰ σιτηγὰ τῆς ἀγορᾶς παρέξειν ἅμα συγκαταίροντα πρὸς τὸ στρατόπεδον , καὶ φύλακα τοῦ μὴ κυκλωθῆναι τὸν ποταμόν ἔχοντας ἀπ ἴσης ἀεὶ πρὸς ἐναντίους μαχεῖσθαι τοὺς πολεμίους 0 .
ταῦτα τοῦ Κράσσου διασκοποῦντος ἔτι καὶ βουλευομένου παραγίνεται φύλαρχος Ἀράβων , Ἀριάμνης ὄνομα , δολερὸς καὶ παλίμβολος ἀνὴρ καὶ πάντων ὅσα συνήνεγκεν εἰς ὄλεθρον ἡ τύχη κακὰ , μέγιστον αὐτοῖς καὶ τελειότατον γενόμενος ·
τοῦτον δ ᾔδεσαν ἔνιοι τῶν Πομπηΐῳ συνεστρατευμένων ἀπολαύσαντά τι τῆς ἐκείνου φιλανθρωπίας καὶ δόξαντα φιλορρώμαιον εἶναι ·
τότε δ ὑφεῖτο τῷ Κράσσῳ μετὰ γνώμης τῶν βασιλέως στρατηγῶν , εἰ δύναιτο παρατρέψας αὐτὸν ἀπωτάτω τοῦ ποταμοῦ καὶ τῶν ὑπωρειῶν εἰς πεδίον ἐκβαλεῖν ἀχανὲς καὶ περιελαυνόμενον .
πάντα γὰρ διενοοῦντο μᾶλλον ἢ κατὰ στόμα προσφέρεσθαι Ῥωμαίοις 0 .
ἐλθὼν οὖν πρὸς τὸν Κράσσον ὁ βάρβαρος ἦν δὲ καὶ πιθανὸς εἰπεῖν Πομπήϊον μὲν ὡς εὐεργέτην ἐπῄνει , Κράσσον δὲ , τῆς δυνάμεως μακαρίσας ἐμέμφετο τῆς διατριβῆς μέλλοντα καὶ παρασκευαζόμενον , ὥσπερ ὅπλων αὐτῷ δεῆσον , οὐ χειρῶν οὐ δὲ ποδῶν τῶν ταχίστων ἐπ ἀνθρώπους οἳ πάλαι ζητοῦσιν ἁρπάσαντες τὰ τιμιώτατα τῶν χρημάτων καὶ σωμάτων εἰς Σκύθας ἢ Ὑρκανοὺς ἀναπτέσθαι 0 .
καίτοι μάχεσθαι μέλλοντας , ἔφη , σπεύδειν ἔδει , πρὶν ἅπασαν ἐν τ αὐτῷ γενέσθαι τὴν δύναμιν ἀναθαρσήσαντος βασιλέως ·
ἐπεὶ νῦν γε Σουρήνας ὑμῖν προβέβληται καὶ Σιλλάκης ἐφ αὑτοὺς ἀναδεξάμενοι τὴν δίωξιν , ὁ δ οὐδαμῇ φανερός ἐστιν .
ταῦτα δὲ ἦν ψευδῆ πάντα , διχῇ γὰρ εὐθὺς Ὑρώδης διελὼν τὴν δύναμιν αὐτὸς μὲν Ἀρμενίαν ἐπόρθει τιννύμενος Ἀρταουάσδην , Σουρήναν δ ἀφῆκεν ἐπὶ Ῥωμαίους , οὐχ ὑπερφροσύνῃ χρώμενος , ὡς ἔνιοί φασιν ·
οὐ γὰρ ἦν τοῦ αὐτοῦ Κράσσον μὲν ἀπαξιοῦν ἀνταγωνιστήν , ἄνδρα Ῥωμαίων πρῶτον , Ἀρταουάσδῃ δὲ προσπολεμεῖν καὶ ταῖς Ἀρμενίων ἐπιόντα κώμαις ἐξαιρεῖν ἀλλὰ καὶ πάνυ δοκεῖ καταδείσας τὸν κίνδυνον αὐτὸς μὲν ἐφεδρεύειν καὶ καραδοκεῖν τὸ μέλλον , Σουρήναν δὲ προκαθεῖναι πειρασόμενον μάχης καὶ περιέλξοντα τοὺς πολεμίους .
οὐ δὲ γὰρ ἦν τῶν τυχόντων ὁ Σουρήνας , ἀλλὰ πλούτῳ μὲν καὶ γένει καὶ δόξῃ μετὰ βασιλέα δεύτερος , ἀνδρείᾳ δὲ καὶ δεινότητι τῶν καθ αὑτὸν ἐν Πάρθοις πρῶτος ἔτι δὲ μεγέθει καὶ κάλλει σώματος ὡς οὐδεὶς ἕτερος , ἐξήλαυνε δὲ καθ ἑαυτὸν ἀεὶ χιλίαις σκευοφορούμενος καμήλοις , καὶ διακοσίας ἀπήνας ἐπήγετο παλλακίδων , ἱππεῖς δὲ κατάφρακτοι χίλιοι , πλείονες δὲ τῶν κούφων παρέπεμπον , εἶχε δὲ τοὺς σύμπαντας ἱππεῖς ὁμοῦ πελάτας τε καὶ δούλους μυρίων οὐκ ἀποδέοντας 0 1 .
κατὰ γένος μὲν οὖν ἐξ ἀρχῆς ἐκέκτητο βασιλεῖ γενομένῳ Πάρθων ἐπιτιθέναι τὸ διάδημα πρῶτος , Ὑρώδην δὲ τοῦτον αὐτὸν ἐξεληλαμένον εἰς Πάρθους κατήγαγε , καὶ Σελεύκειαν αὐτῷ τὴν μεγάλην εἷλε πρῶτος ἐπιβὰς τοῦ τείχους καὶ τρεψάμενος ἰδίᾳ χειρὶ τοὺς ἀντιστάντας .
οὔπω δὲ γεγονὼς ἔτη τριάκοντα κατ ἐκεῖνον τὸν χρόνον εὐβουλίας καὶ συνέσεως δόξαν εἶχε μεγίστην , οἷς οὐχ ἥκιστα καὶ τὸν Κράσσον ἔσφηλε , διὰ θάρσος καὶ φρόνημα πρῶτον , εἶτα ὑπὸ δέους καὶ συμφορῶν ταῖς ἀπάταις εὐχείρωτον γενόμενον .
τότ οὖν ὁ βάρβαρος , ὡς ἔπεισεν αὐτόν , ἀποσπάσας τοῦ ποταμοῦ διὰ μέσων ἦγε τῶν πεδίων ὁδὸν ἐπιεικῆ καὶ κούφην τὸ πρῶτον , εἶτα μοχθηράν , ἄμμου βαθείας ὑποδεχομένης καὶ πεδίων ἀδένδρων καὶ ἀνύδρων καὶ πρὸς οὐδὲν οὐδαμῇ πέρας ἐφικτὸν αἰσθήσει παυομένων , ὥστε μὴ μόνον δίψει καὶ χαλεπότητι τῆς πορείας ἀπαγορεύειν , ἀλλὰ καὶ τὸ τῆς ὄψεως ἀπαραμύθητον ἀθυμίαν παρέχειν οὐ φυτὸν ὁρῶσιν , οὐ ῥεῖθρον , οὐ προβολὴν ὄρους καθιέντος , οὐ πόαν διαβλαστάνουσαν , ἀλλ ἀτεχνῶς πελάγιόν τι χεῦμα θινῶν τινων ἐρήμων περιεχόντων τὸν στρατόν .
ἦν μὲν οὖν καὶ ἀπὸ τούτων ὁ δόλος ὕποπτος ·
ἐπεὶ δὲ καὶ παρὰ Ἀρταουάσδου τοῦ Ἀρμενίου παρῆσαν ἄγγελοι φράζοντες ὡς πολλῷ συνέχοιτο πολέμῳ ῥυέντος ἐπ αὐτὸν Ὑρώδου , καὶ πέμπειν μὲν ἐκείνῳ βοήθειαν οὐ δύναται , παραινεῖ δὲ Κράσσῳ μάλιστα μὲν ἐκεῖ τραπέσθαι καὶ γενόμενον μετ Ἀρμενίων ὁμοῦ διαγωνίσασθαι πρὸς τὸν Ὑρώδην , εἰ δὲ μή , πορεύεσθαι καὶ στρατοπεδεύειν ἀεὶ τὰ ἱππάσιμα φεύγοντα καὶ προσχωροῦντα τοῖς ὀρεινοῖς , Κράσσος μὲν οὐδὲν ἀντιγράψας ὑπ ὀργῆς καὶ σκαιότητος ἀπεκρίνατο νῦν μὲν Ἀρμενίοις μὴ σχολάζειν , αὖθις δ ἀφίξεσθαι δίκην ἐπιθήσων Ἀρταουάσδῃ τῆς προδοσίας 0 .
οἱ δὲ περὶ Κάσσιον αὖθις ἠγανάκτουν , καὶ Κράσσον μὲν ἀχθόμενον αὐτοῖς ἐπαύσαντο νουθετοῦντες , ἰδίᾳ δὲ τὸν βάρβαρον ἐλοιδόρουν ·
τίς σε δαίμων πονηρός , ὦ κάκιστε ἀνθρώπων , ἤγαγε πρὸς ἡμᾶς ;